สภานิติบัญญัติแห่งชาติ เตรียมพิจารณากระทู้ถามนายกรัฐมนตรี เรื่อง มาตรการเร่งด่วนในการแก้ไขปัญหาขยะพิษ
สภานิติบัญญัติแห่งชาติ เตรียมพิจารณากระทู้ถามนายกรัฐมนตรี เรื่อง มาตรการเร่งด่วนในการแก้ไขปัญหาขยะพิษและร่างพระราชบัญญัติโอนงบประมาณรายจ่าย พ.ศ. ....

การประชุมสภานิติบัญญัติแห่งชาติ หรือ สนช. ในเวลา 10.00 น. วันนี้ 13 ก.ค.2561  มีวาระพิจารณากระทู้ถามนายกรัฐมนตรี เรื่อง มาตรการเร่งด่วนในการแก้ไขปัญหาขยะพิษ ซึ่งพลเอก นิพัทธ์ ทองเล็ก สมาชิก สนช. เป็นผู้ตั้งคำถามและพิจารณาร่างพระราชบัญญัติโอนงบประมาณรายจ่าย พ.ศ. .... คณะรัฐมนตรีเป็นผู้เสนอ โดยมีหลักการเพื่อให้โอนรายจ่ายประจำปีงบประมาณ 2561 ของส่วนราชการ รัฐวิสาหกิจและหน่วยงานอื่นเป็นบางรายการไปตั้งไว้เป็นงบประมาณรายจ่ายสำหรับงบกลาง รายการเงินสำรองจ่ายเพื่อกรณีฉุกเฉินหรือจำเป็น และกองทุนและเงินทุนหมุนเวียน เป็นจำนวน 12,730,497,700 บาท โดยที่การโอนงบประมาณต้องตราเป็นพระราชบัญญัติ